Det er godt! Husk at skægkræ udvikler sig langsomt. Fra det tidspunkt, du dræber den sidste hun-skægkræ (> 1cm), tager det omkring 2 måneder, før æggene, den lagde, klækkes. Derefter går der noget tid før de nyklækkede nymfer begynder at bevæge sig ud på jagt efter føde, og det er her du skal fange de unge skægkræ.
Du gør derfor klogt i at bruge fælderne i flere måneder, selvom du ikke ser nogen fangster. Du kan reducere antallet af fælde kraftigt og bruge fælderne til detektion. Så ved du hurtigt om du har flere skægkræ tilbage eller om du har fået nye i huset.
Hvis du ved, at en arbejdsplads/skole/børnehave eller lignende har skægkræ, kan du også regne med, at der kommer nye skægkræ. Så det er klogt at beholde nogle af fælderne for at undgå en ny bestand får fodfæste.